Rikunarita-ORG/Wikinium huggingface dataset:
# ખ્રિસ્તી ધર્મ

ઈશુ ખ્રિસ્ત
**ખ્રિસ્તી ધર્મ** દુનિયામાં સૌથી વધુ પાળવામાં આવતો ધર્મ છે જે મૂળ યહૂદી ધર્મમાંથી ઉતરી આવેલો છે. આ ધર્મ ઈસુ ખ્રિસ્ત પર કેન્દ્રિત છે.

## પરિચય

* ખ્રિસ્તી ધર્મનો અર્થ દયા, કરુણા અને પ્રેમ છે.
* સ્થાપક : ઈસુ ખ્રિસ્ત
* ઉદ્ગમસ્થાન : જેરુસલેમ (ઇઝરાયેલ)
* ધર્મ ગ્રંથ : બાઈબલ
* દેવ : ઇશ્વર
* ધર્મગુરુ : પોપ
* ધર્મ ચિન્હ : વધસ્તંભ
* ધર્મ સ્થાન : દેવળ (ચર્ચ)
* મુખ્ય પંથો: પ્રોટેસ્ટંટ, રોમન કેથોલિક
* મુખ્ય સિદ્ધાંત : પ્રેમ, ભાતૃભાવ.
# રિયો ડિ જેનેરો

રિયો ડિ જેનેરો
**રિયો ડિ જેનેરો** દક્ષિણ અમેરિકા ખંડમાં આવેલા બ્રાઝિલ દેશનું શહેર છે.

૨૦૧૬નો ઉનાળુ ઓલિમ્પિક રમતોત્સવ રિયો ડિ જેનેરોમાં યોજાયો હતો, જે દક્ષિણ અમેરિકાના, પોર્ટુગીઝ ભાષા બોલાતી હોય તેવા દેશોમાં સૌપ્રથમ વખત હતો .

## સંદર્ભ

## બાહ્ય કડીઓ

* ૧૯૨૦થી હાલ સુધીના રિયોની છબીઓ સંગ્રહિત ૨૦૦૫-૧૨-૨૧ ના રોજ વેબેક મશિન
* રિયો ડિ જેનેરો | પર્યટન આકર્ષણો
* રિયો ડિ જેનેરો - અદ્ભૂત શહેર સંગ્રહિત ૨૦૧૩-૦૨-૧૩ ના રોજ વેબેક મશિન
# શીતળા

શીતળા થયેલ બાંગ્લાદેશના એક બાળકની ૧૯૭૩માં લેવાયેલ તસ્વીર. પાણી ભરેલા પરપોટા જેવા ચાઠા જેના કેન્દ્રમાં ખાડા જેવું હોતું તે જોઈ શકાય છે.
**શીતળા** એક ચેપી રોગ છે જે એક વિષાણુ (વાઇરસ)ના બે પ્રકારો વેરીઓલા મેજર અને વેરીઓલા માઇનોરના લીધે થાય છે. આ રોગનો છેલ્લો કુદરતી કિસ્સો ઓકટોબર ૧૯૭૭માં જોવા મળેલો અને વિશ્વ આરોગ્ય સંસ્થા (WHO) દ્વારા ૧૯૮૦માં રોગને વૈશ્વિક ધોરણે નાબૂદ જાહેર કરવામાં આવેલો. આ રોગથી મૃત્યુ થવાની શક્યતા ૩૦% હતી અને મહદઅંશે બાળકોમાં તેનું પ્રમાણ ઊંચું રહેતું. જે લોકો રોગમાંથી બચી જતા તેમના શરીરે ચાઠા રહી જતા અને કેટલાક અંધ બનતા.

રોગની શરૂઆતના લક્ષણો તાવ અને ઉલટી હતા. ત્યારબાદ મોઢામાં ચાંદા અને ચામડી પર લાલ ચાઠા પડતા. થોડા દિવસો પછી એ ચાઠા પાણી ભરેલા પરપોટા જેવામાં પરિવર્તિત થતા જેના કેન્દ્રમાં ખાડા જેવું હોતું. ત્યારબાદ એ પરપોટા ડાઘ છોડી ખરી પડતા. આ રોગ લોકો વચ્ચે રોગીએ સ્પર્શ કરેલી વસ્તુ બીજો વ્યક્તિ સ્પર્શ કરે તેનાથી ફેલાતો. શીતળાની રસીથી આ રોગ ફેલાતો અટકાવી શકાય છે. એકવાર રોગ થાય પછી એન્ટીવાયરલ દવાઓ કદાચ મદદરૂપ બને.

શીતળાના ઉદ્ભવ અંગે જાણકારી નથી. આ રોગ અંગેના સૌથી જુના પુરાવા ઇ.સ. પૂર્વે ૩૦૦ વર્ષની ઇજિપ્તની મમીમાં મળેલ છે. ભૂતકાળમાં આ રોગ ઉત્પાત સ્વરૂપે થતો જેમાં ટૂંકા ગાળામાં એક વિસ્તારના લોકોમાં થાય. ૧૮મી સદીના યુરોપમાં આ રોગથી વર્ષે ૪ લાખ લોકો મૃત્યુ પામતા અને જેમને ચેપ લાગતો એ પૈકી ત્રીજા ભાગના અંધ બની જતા. આ મૃત્યુઓમાં ચાર રાજાઓ અને એક રાણીનો સમાવેશ પણ થાય છે. વીસમી સદીમાં અંદાજે ૩૦ કરોડ લોકો શીતળાથી મૃત્યુ પામેલા. શીતળાની નાબુદી પૂર્વેના ૧૦૦ વર્ષમાં ૫૦ કરોડ લોકો તેનાથી મૃત્યુ પામેલા. છેક ૧૯૬૭ સુધી દર વર્ષે દોઢ કરોડ લોકોને શીતળા થતો.

એડવર્ડ જેનરે ૧૭૯૮માં રસીકરણ વડે રોગ અટકાવી શકાય છે તેની શોધ કરી. ૧૯૬૭માં WHOએ રોગ નાબુદી માટે પ્રયત્ન આદર્યા. નાબુદી કરી શકાયેલા માત્ર બે ચેપી રોગો પૈકી એક શીતળા છે (બીજો રીંગરપેસ્ટ છે જે ૨૦૧૧માં નાબૂદ થયો). તેના અંગ્રેજી નામ *સ્મોલપોક્સ*નો ઉપયોગ ૧૬મી સદીના બ્રિટનમાં શરૂ થયેલ જ્યારે સિફિલિસને *ગ્રેટપોક્સ* કહેવાતો. અન્ય અંગ્રેજી નામોમાં *પોક્સ*, *સ્પેકલ્ડ મોન્સ્ટર* અને *રેડ પ્લેગ*નો સમાવેશ થાય છે.

હિંદુ ધર્મમાં આ રોગ સંલગ્ન શીતળા માતા નામે એક દેવી છે.

## સંદર્ભ
# નાસા

નાસાનું ચિહ્ન
**નાસા** (National Aeronautics and Space Administration (NASA)) એ અમેરિકન સરકારની અંતરિક્ષ સંસ્થા છે, જે દેશનાં જાહેર અંતરિક્ષ કાર્યક્રમોનું સંચાલન કરે છે. આ સંસ્થાની સ્થાપના જુલાઇ ૨૯,૧૯૫૮ નાં રોજ, રાષ્ટ્રીય એરોનોટિક્સ અને અંતરિક્ષ અધિનિયમ હેઠળ થયેલ.

અવકાશ કાર્યક્રમની સાથે, નાસા લાંબાગાળાનાં નાગરીક અને લશ્કરી સંશોધનો માટે પણ જવાબદાર છે.

નાસાનો મુદ્રાલેખ "સર્વજન હિતાય" (For the benefit of all) છે.

## સંદર્ભ